แรงขายหุ้นบิ๊กแคปกด SET ปิดเช้าลบ 6 จุด TIDLOR ซื้อขายสูงสุด 5.2 พันลบ.
แรงขายหุ้นบิ๊กแคปกด SET ปิดเช้าลบ 6 จุด TIDLOR ซื้อขายสูงสุด 5.2 พันลบ. โดยดัชนีช่วงเช้าปิดที่ระดับ 1,582.14 จุด ลดลง 6.01 จุด หรือ 0.38% มูลค่าการซื้อขาย 4.8 หมื่นล้านบาท 
11 พ.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,582.14 จุด ลดลง 6.01 จุด หรือ 0.38% มูลค่าการซื้อขาย 4.8 หมื่นล้านบาท 
10 หุ้นกดดัชนีเช้านี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้อ่อนตัวลง ตามตลาดต่างประเทศ โดยตลาดหุ้นในภูมิภาคเอเชียเช้านี้ต่างติดลบกัน จากแรงขายหุ้นในกลุ่มเทคโนโลยี ทำให้ตลาดในแถบเอเชียเหนือ และตลาดแถบตะวันออก ร่วงแรงถึง 2% หลังจากที่ตลาดสหรัฐฯวานนี้เจอแรงขายหนักจากหุ้นกลุ่มเทคโนโลยี ขณะที่ตลาดบ้านเรามีหุ้นที่เกี่ยวข้องกับเทคโนโลยีน้อย จึงไม่ค่อยรับผลกระทบเท่าไร
ทั้งนี้ ตลาดบ้านเรามีหุ้นสินค้าโภคภัณฑ์ (Comodity) ค่อนข้างมาก ทำให้ช่วงสั้นตลาดบ้านเราจะดูแข็งแกร่งกว่าตลาดอื่นในภูมิภาค อย่างไรก็ดี นักลงทุนยังสามารถเล่นเก็งกำไรตามผลประกอบการของบริษัทจดทะเบียนได้ พร้อมให้ติดตามการทยอยประกาศผลประกอบการช่วงโค้งสุดท้าย และรอดูตัวเลขเงินเฟ้อของสหรัฐฯที่จะประกาศออกมาวันพรุ่งนี้
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะยังพักตัว โดยให้แนวรับ 1,575 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TIDLOR  มูลค่าการซื้อขาย  5,190.78 ล้านบาท  ปิดที่  44.00 บาท ลดลง   1.75 บาท
DELTA   มูลค่าการซื้อขาย  3,603.09 ล้านบาท  ปิดที่ 488.00 บาท เพิ่มขึ้น 32.00 บาท
KBANK   มูลค่าการซื้อขาย  1,398.45 ล้านบาท  ปิดที่ 125.00 บาท ลดลง   0.50 บาท
BANPU   มูลค่าการซื้อขาย  1,220.66 ล้านบาท  ปิดที่  12.10 บาท ลดลง   0.70 บาท
TU      มูลค่าการซื้อขาย  1,191.92 ล้านบาท  ปิดที่  17.90 บาท เพิ่มขึ้น  1.10 บาท